VARHAISKASVATUSPALVELUJEN ASIAKASRAATI

Aika tiistai 21.3.2017 klo 18.00 – 20.00

Paikka Wessmanninmäen päiväkoti, Kirkkotie 1, 40800 VAAJAKOSKI

Läsnä

~~Aaltonen Sari~~

~~Aulasuo Kati~~

Heikkinen Ann-Maaret

Heiskanen Noora

Hokkanen Mari

Jokela Laura

~~Katko Soili~~

~~Kohvakka Kaisa~~

Koivukumpu Heidi

López Elina

~~Malinen Heidi~~

Malinen Maarit

Marjokorpi Helena

~~Niutanen Silja~~

~~Nokkala Terhi~~

~~Ollila Anna-Riikka~~

Pelkonen Mari

~~Raappana Mitra~~

Salminen Jenni

~~Sellman Pia~~

~~Sillanmäki Minttu~~

~~Sironen Sanna~~

Turunen Nina

~~Viitanen Tarja~~

~~Vilanti Anna~~

~~Ylönen Suvi~~

Arnberg Heli, siht.

~~Pajunen Tuija, pj.~~

Puukari-Pirinen Sanna

Kivijärvi Taru

Kangas Annaleena, opiskelija

 **1. Wessmanninmäen päiväkodin esittely, päiväkodinjohtaja Sanna Puukari-Pirinen**

 Wessmannin päiväkoti on uusin Jyväskylän kunnallisista päiväkodeista. Toiminta käynnistyi tammikuussa 2016. Kun lapset tulivat ensimmäistä kertaa päiväkotiin 7.1.2016, heitä oli odottamassa pakettiyllätykset. Päiväkodin uudet lelut oli kätketty lahjapaketteihin, jotka lapset saivat yhdessä avata. Talossa toimii päiväkodin lisäksi Vaajakosken alueen avoimet varhaiskasvatuspalvelut, Solinat-kerho. Rakennuksen kahdessa päädyssä toimii kaksi kotipesää Laineet ja Pärskeet. Molemmissa kotipesissä lapset jakaantuvat pienryhmiin, joissa heidän kanssa toimii lastentarhanopettaja ja lastenhoitaja -työpari. Talossa on jo rakennusvaiheessa panostettu akustiikkaan, esim. ruokasalissa melutaso ei nouse liikaa, vaikka avarassa ja avoimessa tilassa ruokailee useampi lapsiryhmä yhtä aikaa. Talon suunnittelussa ja rakenteissa on erityisesti kiinnitetty huomiota liikunnan ja liikkumisen mahdollistamiseen ja lisäämiseen.

Sanna Puukari-Pirisen esimiesalueeseen kuuluu Wessmannin päiväkodin lisäksi Janakan ja Haapaniemen päiväkodit sekä Vaajakummun koulun esiopetus.

**2. Jyväskylän lapsen vasu-uudistuksen pohjaa ja prosessia (lomake, vasuprosessi, arviointi)**

* Taru Kivijärvi (kiertävä erityislastentarhanopettaja)
* Sanna Puukari-Pirinen (päiväkodinjohtaja)

 Materiaali muistion liitteenä.

**3. Keskustelua alustaa Noora Heiskanen (Kasvatustieteiden laitos, tohtorikoulutettava)**

 Materiaali muistion liitteenä.

**4. Alustusten jälkeen raatilaisten työpajatyöskentelyä (3 vaihtuvaa työpajaa**).

* Lapsen osallisuuden mahdollistava lapsen vasuprosessi
* *kerrotaan myös lapselle, mikä vasu on, mitä tarkoitta*
* *keskustellaan lapsen kanssa, mitä harjoitellaan, mitä opetellaanl, kysytään lapselta mitä hän haluaa oppia*
* *lapsi saa palautetta siitä, mitä osaa, mitä on oppinut*
* *monipuolisemmat tavat ja keinot vasun kirjaamiseen; sanat ja teot*
* *toivotaan kohdennettuja kysymyksiä, mieluummin ohjaavaa kuin liian avoin*
* *mihin tietoa halutaan ja mihin sitä käytetään*
* *havainnointi*
* *tarvitaan rauhoittumista, aikaa huomata*
* *henkilöstön pysyvyys, lapsituntemus*
* *huoltajien ja työntekijöiden yhteinen ymmärrys lapsesta, molemmin puolinen kehityksen seuranta ja arviointi*
* *lapsen osallisuudessa on tärkeää päivittäinen arki, ei ainoastaan vasu-lomake*
* *visuaalisuus, kuvat > dokumentointi*
* *onko lapsi mukana vasu-keskustelussa*
* *osan aikaa*
* *edellyttää konkreettista ja pohdiskelevaa keskustelua*
* Huoltajan osallisuuden mahdollistava lapsen vasuprosessi
* *nykyinen lomake liian avoin, tarvitaan tukikysymyksiä*
* *lomake on yhteisten sopimusten pohja, johon palataan säännöllisesti*
* *tavoitteiden saavuttamisen seuranta, palaute ja arviointi*
* *varsinkin alussa merkittävä tiedon välittämisen keino*
* *Hyvä alku – vaiheessa: mitä haluaisit meidän tietävän lapsestasi?*
* *keskustelu ei voi jäädä vain vasu-keskusteluihin*
* *mitä kuuluu? arjen keskellä*
* *jokaisen lapsen päivän kuulumiset, ”tähtihetket” kirjattuna laminoidulle taululle*
* *toivotaan että positiivisista asioista ja vahvuuksista juteltaisiin enemmän, myös päivittäin*
* *toivotaan Daisyyn kuulumisia, kuvia, tekstiä*
* *väliarviointia (miten on mennyt, mielenkiinnon kohteet, leikit)*
* *kuuluuko vasussa molempien huoltajien ääni*
* *kertovatko työntekijät kuulumisia herkemmin äidille?*
* *kuinka huoltajien näkemykset, toiveet saadaan käytäntöön?*
* *huoltajilla tärkeä rooli toimia lapsen äänenä, tunteiden, asioiden sanoittajana*
* *termien ja käsitteiden ymmärrettävyys*
* *vasu-keskusteluun on aikaa liian vähän (minimiaika pitää olla, mutta tarvittaessa pidempi)*
* *tiedonsiirto varhaiskasvatuspaikan vaihtuessa tärkeää*
* *toivotaan mahdollisuuksia huoltajien erilaisiin kohtaamisiin, verkostoitumiseen*
* Mikä tukee lapsen huomioimista yksilöllisesti? (vahvuudet ja tuen tarpeet)
* *vahvuuksien huomioiminen ja hyödyntäminen*
* *edistyminen pienin askelin; tavoitteet ja onnistumiset*
* *miten tuen tarpeet ja vahvuudet voidaan yhdistää*
* *havainnointi*
* *keskustelu*
* *tiedostaminen*
* *sovittava tavat palautteen antamisen käytännöistä, kuinka asioista halutaan kerrottavan*
* *huoltajien kuulluksi tuleminen*
* *avoimuus ja rehellinen vuorovaikutus*
* *omasta lapsesta voi oppia*
* *tarvitseeko kaikkien tehdä samoja asioita tai samalla tavalla*
* *erilaiset lapset < > erilaiset lähestymistavat*
* *hyödynnetään kasvattajayhteisön toimintatavat ja oppimisympäristö niin, että ne tukevat lapsen vahvuuksia*
* *vasuun kirjataan konkreettisia asioita, joita arvioidaan ja joihin palataan*
* *seuranta ja arviointi, jatkuva vuorovaikutus, mitä on sovittu, miten on edetty*
* *kohtaamisia arjessa, muutama etappi vasujen välissä*
* *myös kirjallista palautetta vasujen välillä*
* *lapsi mukana vasu-keskustelussa, lapsi saa kertoa ja kuvata, mitä osaa, mikä on hänelle helppoa, mikä on vaikeaa, mitä haluaa oppia, mihin kokee tarvitsevan harjoitusta*
* *miten ryhmärakenteet vaikuttavat lapsen huomioimiseen, jos ikäskaala on suuri ja ryhmään tulee uusi pieni, jääkö toiset huomioimatta*
* *vasu-keskusteluja myös lapsen kotona*

**5. Loppukoonti ja kommentointi**

Työpajojen keskustelujen muistiinpanot on kirjattu kootusti kohtaan neljä.

**6. Asiakasraadin sähköpostiin saapuneet viestit ja mahdolliset muut asiat**

Asiakasraadin sähköpostiin oli saapunut kaksi viestiä.Toisessa kysyttiin, onko vasussa otettu huomioon lasten hygieniakasvatus. Viestissä kommentoitiin, että perushygieniaan liittyviä asioita olisi hyvä käydä läpi säännöllisesti henkilöstön ja lasten kanssa.Toinen viesti liittyi asiakasraatien muistioiden jakelujen laajuuteen.

Palautteet käydään läpi huhtikuun asiakasraadin tapaamisessa.

 **7. Lopuksi halukkaille kierros päiväkodin tiloissa**